**Tapa vallas Lehtse alevikus asuvatesse korteritesse nelja õhksoojuspumba**

**paigalduse hinnapakkumuse päring**

**Lugupeetud pakkuja!**

Kutsume Teid esitama pakkumust Tapa vallas Lehtse alevikus korteritesse Keskuse 6-8 ja Keskuse 6-13 mõlemasse kahe õhksoojuspumba paigalduseks.

Pakkumus peab sisaldama kõiki kaasnevaid töid, et oleks saavutatud kirjeldatud tulemus.

Tööde lühikirjeldus:

Paigaldada tuleb mõlemasse korterisse (krt 8 suurusega 68,2 m2 ja krt 13 suurusega 68 m2) kaks õhksoojuspumpa Mitsubishi Heavy Industries SRK35ZS-S/SRC35ZS-S või samaväärne või parem. Samaväärse tõendamisel tuleb reastada tehnilised andmed ning tuua välja kaalutlus. Väliseade paigaldada tootja poolt soovitatud seinakinnitusega. Vedada kilbist täiendav kaabel pinnapealselt ning paigaldada vastavasisuline kaitse.

Nõuded pakkujale:

- Elektritöid teostaval isikul peab olema elektritöid lubav kvalifikatsioon.

- Pakkuja peab olema pakkumuste esitamise tähtpäevaks täitnud kõik riiklike maksude tasumise kohustused: hankija kontrollib maksuvõlgnevuste puudumist e-maksuameti kaudu.

- Pakkuja peab olema tutvunud objekti ja selle iseärasustega.

Pakkumus peab sisaldama:

- Pakkuja nimi, aadress ja registrikood.

- Kogumaksumus, tuues eraldi välja seadme, seadme paigalduse ja elektritööde maksumuse.

Lepingu tingimused:

- Tellija ei tasu ettemaksu.

- Lepingu täitmise tähtaeg on **17.12.2017.**

Pakkumus esitada digitaalselt allkirjastatuna e-posti aadressil vallavalitsus@tapa.ee hiljemalt **21. november 2017 kell 08:00.**

Kontaktisikud:

- Tapa Vallavalitsuse ehitusspetsialist Timo Tiisler tel 58167712 timo.tiisler@tapa.ee.

- Korteri rentnik Aksana Bugera, mob nr 55948886